CELEX: 32016R1226
Language: hu
Date: 2016-05-04 00:00:00
Title: A Bizottság (EU) 2016/1226 felhatalmazáson alapuló rendelete (2016. május 4.) az 1308/2013/EU európai parlamenti és tanácsi rendelet IX. mellékletének az olívaolajra vonatkozó fakultatív fenntartott jelölések tekintetében történő módosításáról

28.7.2016   
            
            
               HU
            
            
               Az Európai Unió Hivatalos Lapja
            
            
               L 202/5
            
         A BIZOTTSÁG (EU) 2016/1226 FELHATALMAZÁSON ALAPULÓ RENDELETE
   (2016. május 4.)
   az 1308/2013/EU európai parlamenti és tanácsi rendelet IX. mellékletének az olívaolajra vonatkozó fakultatív fenntartott jelölések tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 86. cikkére,
   mivel:
   
               (1)
            
            
               A 2568/91/EGK bizottsági rendelet (2) meghatározza az olívaolajok és az olívapogácsa-olajok fizikai, kémiai és érzékszervi jellemzőit, valamint az e jellemzők értékelésére szolgáló módszereket. Ezeket a módszereket és az olajok jellemzőire vonatkozó határértékeket – figyelembe véve a tudományos és technikai ismeretek fejlődést, illetve a Nemzetközi Olívatanács keretében végzett munka eredményeivel összhangban – rendszeresen aktualizálják.
            
         
               (2)
            
            
               A Nemzetközi Olívatanács 2015. november 26-án a szűz olajok érzékszervi jellemzőinek értékelésére vonatkozóan új módszert fogadott el és módosította a címkézésnél alkalmazható fakultatív kifejezéseket.
            
         
               (3)
            
            
               A fakultatív fenntartott jelöléseket az 1308/2013/EU rendelet IX. melléklete tartalmazza.
            
         
               (4)
            
            
               Az 1308/2013/EU rendelet IX. mellékletét ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   Az 1308/2013/EK rendelet IX. mellékletének helyébe e rendelet mellékletének szövege lép.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. május 4-én.
      
         
            a Bizottság részéről
         
         
            elnök
         
         Jean-Claude JUNCKER
      
   
   
      (1)  HL L 347., 2013.12.20., 671. o.
   
   
      (2)  A Bizottság 1991. július 11-i 2568/91/EGK rendelete az olívaolaj és az olívamaradék-olaj jellemzőiről és az ezekre vonatkozó elemzési módszerekről (HL L 248., 1991.9.5., 1. o.).
   
      MELLÉKLET
      
         
            „IX. MELLÉKLET
            
               FAKULTATÍV FENNTARTOTT JELÖLÉSEK
            
            
                        Termékkategória
                        (utalás a Kombinált Nómenklatúra szerinti vámtarifa-besorolásra)
                     
                     
                        Fakultatív fenntartott jelölés
                     
                  
                        baromfihús
                        (0207  KN-kód és 0210  KN-kód)
                     
                     
                        %-ban … -val/vel etetve
                        zabon nevelt liba
                        istállóban külterjesen tartott
                        szabadtartás
                        hagyományos szabadtartás
                        teljes szabadtartás
                        vágási életkor
                        a hízási időszak hossza
                     
                  
                        tojás
                        (0407  KN-kód)
                     
                     
                        friss
                        extra vagy extrafriss
                        a tojótyúkok takarmányozási módjának jelzése
                     
                  
                        olívaolaj
                        (1509  KN-kód)
                     
                     
                        első hidegsajtolásból nyert
                        hideg-extrakciós
                        savtartalom
                        csípős
                        gyümölcsös: érett vagy zöld
                        keserű
                        intenzív
                        közepes
                        enyhe
                        harmonikus
                        édes olaj”